CELEX: 52011PC0004
Language: mt
Date: 2011-01-18
Title: Proposta għal DEĊIŻJONI TAL-KUNSILL li tistabbilixxi l-pożizzjoni li għandha tiġi adottata, f'isem l-Unjoni, fi ħdan il-Kunsill Internazzjonali taż-Zrieragħ fir-rigward tal-estensjoni tal-Konvenzjoni dwar in-Negozju taż-Żrieragħ tal-1995

|

52011PC0004

/* KUMM/2011/0004 finali - NLE 2011/0003 */  Proposta għal DEĊIŻJONI TAL-KUNSILL li tistabbilixxi l-pożizzjoni li għandha tiġi adottata, f'isem l-Unjoni, fi ħdan il-Kunsill Internazzjonali taż-Zrieragħ fir-rigward tal-estensjoni tal-Konvenzjoni dwar in-Negozju taż-Żrieragħ tal-1995  

	[pic] | IL-KUMMISSJONI EWROPEA |Brussel 18.1.2011KUMM(2011) 4 finali2011/0003 (NLE)Proposta għalDEĊIŻJONI TAL-KUNSILLli tistabbilixxi l-pożizzjoni li għandha tiġi adottata, f'isem l-Unjoni, fi ħdan il-Kunsill Internazzjonali taż-Zrieragħ fir-rigward tal-estensjoni tal-Konvenzjoni dwar in-Negozju taż-Żrieragħ tal-1995MEMORANDUM TA' SPJEGAZZJONI1. Il-Konvenzjoni dwar in-Negozju taż-Żrieragħ tal-1995 (minn hawn 'il quddiem imsejħa: l-“Konvenzjoni”) ġiet konkluża mill-Komunità permezz tad-Deċiżjoni tal-Kunsill 96/88/KE[1] sat-30 ta’ Ġunju 1998 u, minn dak iż-żmien ’l hawn ġiet estiża b’mod regolari. Il-Konvenzjoni ġiet estiża l-aħħar permezz tad-deċiżjoni tal-Kunsill Internazzjonali taż-Żrieragħ f’Ġunju 2009 u hija se tibqa’ fis-seħħ sat-30 ta’ Ġunju 2011.2. Huwa fl-interess tal-Unjoni li l-Konvenzjoni tiġi estiża għal darb’oħra għal perjodu ta' mhux aktar minn sentejn.3. L-estensjoni tal-Konvenzjoni tinvolvi li jittawwal il-kontribut tal-UE għall-baġit amministrattiv tal-Ftehim Internazzjonali dwar iż-Żrieragħ, li jkopri kemm il-Konvenzjoni kif ukoll il-Konvenzjoni dwar l-Għajnuna tal-Ikel tal-1999. Dik il-kontribuzzjoni hija inkluża fil-baġit fil-partita 05 06 01 tal-baġit tal-UE (msejħa "l-Ftehimiet Agrikoli Internazzjonali").4. L-għan ta’ din il-proposta hu li tinkiseb l-awtorizzazzjoni tal-Kunsill sabiex il-Kummissjoni tivvota, f’isem l-Unjoni, favur l-estensjoni tal-Konvenzjoni dwar in-Negozju taż-Żrieragħ sat-30 ta’ Ġunju 2013, fi ħdan il-Kunsill Internazzjonali taż-Żrieragħ.2011/0003 (NLE)Proposta għalDEĊIŻJONI TAL-KUNSILLli tistabbilixxi l-pożizzjoni li għandha tiġi adottata, f'isem l-Unjoni, fi ħdan il-Kunsill Internazzjonali taż-Zrieragħ fir-rigward tal-estensjoni tal-Konvenzjoni dwar in-Negozju taż-Żrieragħ tal-1995IL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207 flimkien mal-Artikolu 218(9) tiegħu,Wara li kkunsidra l-proposta tal-Kummissjoni Ewropea,Billi:1.  Il-Konvenzjoni dwar in-Negozju taż-Żrieragħ tal-1995 ġiet konkluża mill-Komunità permezz tad-Deċiżjoni tal-Kunsill 96/88/KE[2] u ġiet estiża b’mod regolari għal perjodi oħra ta’ sentejn. L-aħħar darba li l-Konvenzjoni kienet estiża kien f’Ġunju 2009, permezz ta’ deċiżjoni tal-Kunsill Internazzjonali taż-Żrieragħ, u hija se tibqa’ fis-seħħ sat-30 ta’ Ġunju 2011. Huwa fl-interess tal-Unjoni li din terġa’ tiġi estiża. Il-Kummissjoni, li tirrapreżenta lill-Unjoni fil-Konvenzjoni dwar in-Negozju taż-Żrieragħ, għandha għalhekk tiġi awtorizzata tivvota favur din l-estensjoni,ADOTTA DIN ID-DEĊIŻJONI:Artikolu unikuIl-pożizzjoni tal-Unjoni Ewropea fi ħdan il-Kunsill Internazzjonali taż-Żrieragħ għandha tkun li tivvota favur l-estensjoni tal-Konvenzjoni dwar in-Negozju taż-Żrieragħ tal-1995 għal perjodu ieħor ta' mhux aktar minn sentejn.Il-Kummissjoni b’dan hija awtorizzata tesprimi din il-pożizzjoni fi ħdan il-Kunsill Internazzjonali taż-Żrieragħ.Magħmul fi Brussell,Għall-KunsillIl-PresidentDIKJARAZZJONI FINANZJARJA LEĠIŻLATTIVAQasam tal-politika: L-agrikoltura u l-iżvilupp rurali Attività: L-aspetti internazzjonali tal-qasam tal-politika agrikola u tal-iżvilupp rurali |TITOLU TAL-AZZJONI: ESTENSJONI TAL-KONVENZJONI DWAR IN-NEGOZJU TAż-żRIERAGħ TAL-1995 |1. LINJA TAL-BAĠIT + INTESTATURAL-intestatura nru 4 – L-UE bħala msieħba globali05 06 01: Il-ftehimiet agrikoli internazzjonali2. ĊIFRI GLOBALI2.1. Allokazzjoni totali għall-azzjoni (il-Parti B): EUR 0.756 miljun2.2. Perjodu ta' applikazzjoni: Mill-1 ta' Lulju 2011 sat-30 ta'Ġunju 20132.3. Stima globali multiannwali tan-nefqa (f'miljuni ta' EUR), suġġetta għall-approvazzjoni tal-Baġit għall-2012 u l-2013 mill-Awtorità tal-Baġit2012 | 2013 | Total |Impenji | 0.360 | 0.396 | 0.756 |Ħlasijiet | 0.360 | 0.396 | 0.756 |2.4. Kompatibbilità mal-ipprogrammar finanzjarju u mal-perspettiva finanzjarjaX Il-proposta hija kompatibbli mal-ipprogrammar finanzjarju eżistenti2.5. Impatt finanzjarju fuq id-dħulX L-ebda implikazzjoni finanzjarja (l-azzjoni tinvolvi aspetti tekniċi dwar l-implimentazzjoni ta' miżura).3. KARATTERISTIĊI TAL-BAĠITTip ta' nefqa: | Nefqa ġdida | Kontribuzzjoni tal-EFTA | Kontribuzzjoni tal-pajjiżi applikanti | Intestatura fil-Perspettiva Finanzjarja |Obbligatorja | Iddifferenzjata | LE | LE | LE | 4 L-UE bħala msieħba globali |4. BAŻI LEGALIL-Artikolu 207 flimkien mal-Artikolu 218(9) tat-Trattat (it-TFUE).5. DESKRIZZJONI U RAĠUNIJIET5.1. Ħtieġa ta’ intervent KomunitarjuMinħabba l-importanza ekonomika tagħha, b’mod speċjali fis-settur agrikolu, l-UE għandha tkun irrappreżentata fi ftehimiet agrikoli internazzjonali, li huma mezz importanti kif jiġu segwiti l-iżviluppi globali u kif jitħarsu l-interessi tal-Unjoni fir-rigward tal-prodotti kkonċernati.Permezz tal-ħlas tal-kontribuzzjonijiet tas-sħubija tal-UE lill-Kunsill Internazzjonali taż-Żrieragħ (l-IGC) jistgħu jintlaħqu l-għanijiet tal-ftehimiet internazzjonali. L-IGC, li huwa responsabbli għall-amministrazzjoni tal-Ftehim marbut mal-Konvenzjoni dwar in-Negozju taż-Żrieragħ tal-1995 u mal-Konvenzjoni dwar l-Għajnuna tal-Ikel tal-1999, jippromwovi l-għanijiet tal-Ftehimiet, inklużi l-kooperazzjoni internazzjonali, l-iskambju tat-tagħrif statistiku, il-previżjoni tax-xejriet tas-suq, eċċ., u għall-Konvenzjoni dwar l-Għajnuna tal-Ikel, jiżgura li l-Unjoni Ewropea tagħti ammont minimu ta' għajnuna tal-ikel lill-pajjiżi li qed jiżviluppaw. Għalhekk, hu fl-interess tal-UE li tkun parti minn dawn il-Ftehimiet.Il-kontribuzzjonijiet tas-sħubija huma deċiżi fuq bażi annwali u hemm l-obbligu li jitħallsu sakemm l-UE tibqa’ membru tal-Ftehimiet.Jidher ċar li, li kieku l-UE kellha twettaq l-istess azzjonijiet li jwettaq l-IGC weħidha, l-ispiża totali ta’ dawn l-azzjonijiet kienet tkun ferm ogħla mill-ispiża tal-kontribuzzjonijiet tas-sħubija.5.2. Azzjonijiet previsti u arranġamenti għall-intervent tal-baġitL-UE tħallas il-miżati tas-sħubija lill-Kunsill Internazzjonali taż-Żrieragħ fuq bażi annwali.Il-miżati għandhom jitħallsu sakemm l-UE tibqa' firmatarja tal-Ftehimiet.Il-Kummissjoni Ewropea tipparteċipa bis-sħiħ fl-attivitajiet tal-IGC u tisfrutta bis-sħiħ il-benefiċċji tas-sħubija.6. IMPATT FINANZJARJU6.1. Impatt finanzjarju totali fuq il-Parti BImpenji (sat-tielet ċifra wara l-punt deċimali): EUR 0.756 miljun għall-perjodu ta’ sentejn: EUR 0.360 miljun għall-2011/2012 u EUR 0.396 miljun għall-2012/2013.6.2. KalkoluIn-nefqa involuta fl-applikazzjoni taż-żewġ konvenzjonijiet hija koperta mill-kontribuzzjonijiet annwali tal-membri kollha tal-Konvenzjoni dwar iż-Żrieragħ.Kull kontribuzzjoni hija stabbilita skont in-numru ta’ voti attribwiti lill-membru kkonċernat u skont l-importanza tiegħu fis-suq internazzjonali.Hemm total ta’ 2000 vot fil-Konvenzjoni, li minnhom huwa stmat li l-Unjoni Ewropea se jkollha 386 fl-2011/12 u fl-2012/2013. Għall-2011/2012, in-nefqa stmata għal kull vot hija ta’ EUR 932, li jfisser li l-UE se jkollha tħallas kontribuzzjoni ta' EUR 0.360 miljun. Għall-2012/2013 u filwaqt li jitqies l-aġġustament tal-prezz għal kull vot, in-nefqa stmata hija ta’ EUR 0.396 miljun. Dawn l-ammonti żdiedu b'marġni tas-sikurezza ta' 10 % (ir-rati tal-kambju, it-tibdil mhux mistenni fl-organizzazzjoni, eċċ.). Għall-kalkoli ntużat stima ta’ rata tal-kambju ta' EUR 1.25 = GBP 1.7. L-IMPATT FUQ IN-NEFQA MARBUTA MAL-PERSUNAL U FUQ IN-NEFQA AMMINISTRATTIVA7.1. Impatt fuq ir-riżorsi umaniTipi ta’ karigi | Persunal li għandu jingħata kariga ta' ġestjoni tal-azzjoni billi jintużaw ir-riżorsi eżistenti | Total | Deskrizzjoni tal-ħidmiet li ġejjin mill-azzjoni |Numru ta’ karigi permanenti | Numru ta' karigi temporanji |Uffiċjali permanenti jew persunal temporanju | A B C | 0.2 0.1 – | – – – | 0.2 0.1 – | Tħejjija għall-attendenza fil-laqgħat tal-IGC u għas-segwitu tagħhom |Riżorsi umani oħrajn | – | – | – |Total | 0.3 | – | 0.3 |7.2. Impatt finanzjarju globali tar-riżorsi umaniTip ta' riżorsi umani | Ammont f’EUR | Metodu tal-kalkolu |Uffiċjali Persunal temporanju | 36 600 | 0.3 x 122 000 |Riżorsi umani oħrajn |Total | 36 600 |8. SEGWITU U EVALWAZZJONI8.1. Arranġamenti għas-segwituIs-servizzi tal-Kummissjoni se jieħdu sehem bis-sħiħ fil-Kumitati Amministrattivi u fil-Kunsill tal-IGC; dawn huma l-entitajiet responsabbli biex jiddeċiedu dwar il-kontribuzzjonijiet tal-baġit.Ir-rapporti dwar dawn il-laqgħat u dwar id-deċiżjonijiet meħuda waqt dawn il-laqgħat huma ppubblikati u huma disponibbli bla ħlas għall-membri.9. MIŻURI KONTRA L-FRODIL-eżekuzzjoni u l-kontroll tal-kontribuzzjonijiet tal-UE għandhom jiġu eżaminati f’konformità mar-regoli previsti mill-Ftehim tal-IGC.Il-modalitajiet speċifiċi ta’ verifika u ta’ kontroll huma stabbiliti fil-bażi legali ta’ din l-organizzazzjoni internazzjonali.Il-kontijiet ta’ din l-organizzazzjoni huma ċċertifikati minn awditur estern indipendenti. Din iċ-ċertifikazzjoni tintbagħat lill-entità kompetenti tal-IGC bil-ħsieb li tiġi approvata u sussegwentement ippubblikata.[1] ĠU L 21, 27.1.1996, p. 47.[2] ĠU L 21, 27.1.1996, p. 6.